Návrh ROZHODNUTIE RADY o stanovisku, ktoré má Európska únia zaujať v Spoločnom výbore pre poľnohospodárstvo zriadenom Dohodou medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, pokiaľ ide o zmenu rozhodnutia č. 2/2003 uvedeného výboru /* COM/2014/034 final - 2014/0015 (NLE) */





DÔVODOVÁ SPRÁVA 1. KONTEXT NÁVRHU Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami (ďalej len „dohoda“) nadobudla platnosť 1. júna 2002. Zmluvné strany prijali v roku 2011 prílohu 12 k dohode týkajúcu sa ochrany označení pôvodu a zemepisných označení poľnohospodárskych výrobkov a potravín. Podľa článku 15 ods. 6 prílohy 12 k dohode pomáha pracovná skupina „CHOP/CHZO“ Spoločnému výboru pre poľnohospodárstvo (ďalej len „výbor“) na jeho žiadosť. Rozhodnutím výboru č. 2/2003 sa zostavili pracovné skupiny a prijal ich mandát. V nadväznosti na prijatie prílohy 12 k dohode je vhodné zmeniť rozhodnutie výboru č. 2/2003, najmä pokiaľ ide o právny základ a mandát pracovnej skupiny „CHOP/CHZO“. 2. VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU Účelom návrhu je jednoduchá zmena rozhodnutia výboru č. 2/2003, najmä pokiaľ ide o právny základ a mandát pracovnej skupiny „CHOP/CHZO“. Text rozhodnutia spoločného výboru bol pripravený v spolupráci so švajčiarskymi orgánmi. Nevykonalo sa žiadne posúdenie vplyvu. 3. PRÁVNE PRVKY NÁVRHU Rozhodnutie je založené na Zmluve o fungovaní Európskej únie, a najmä na jej článku 207 ods. 4 v spojení s článkom 218 ods. 9. 2014/0015 (NLE) Návrh ROZHODNUTIE RADY o stanovisku, ktoré má Európska únia zaujať v Spoločnom výbore pre poľnohospodárstvo zriadenom Dohodou medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, pokiaľ ide o zmenu rozhodnutia č. 2/2003 uvedeného výboru RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 207 ods. 4 v spojení s článkom 218 ods. 9, so zreteľom na návrh Európskej komisie, keďže: (1) Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami[1] (ďalej len „dohoda“) nadobudla platnosť 1. júna 2002. (2) Článkom 6 dohody sa zriaďuje Spoločný výbor pre poľnohospodárstvo (ďalej len „výbor“) poverený riadením dohody a dohľadom nad jej riadnym fungovaním. (3) V súlade s článkom 6 ods. 4 a 7 dohody prijal výbor 21. októbra 2003 svoj rokovací poriadok[2] a zostavil pracovné skupiny potrebné na riadenie príloh k dohode[3]. (4) Rozhodnutím spoločného výboru č. 2/2003 boli zostavené viaceré pracovné skupiny, okrem iného aj pracovná skupina „CHOP a CHZO“, a bol prijatý ich mandát. V súlade s prílohou k tomuto rozhodnutiu je hlavným cieľom pracovnej skupiny „CHOP a CHZO“ preskúmať vzájomnú ochranu CHOP a CHZO. (5) Európska únia a Švajčiarska konfederácia uzavreli v roku 2011 dohodu o ochrane označení pôvodu a zemepisných označení[4], ktorou sa dohoda zmenila tým, že sa do nej pridala nová príloha 12 týkajúca sa ochrany označení pôvodu a zemepisných označení poľnohospodárskych výrobkov a potravín. (6) Dvojstranná pracovná skupina „CHOP a CHZO“ zasadala, aby preskúmala najmä zmenu rozhodnutia spoločného výboru č. 2/2003, pokiaľ ide o mandát pracovnej skupiny „CHOP a CHZO“, s cieľom zohľadniť zmenu dohody. (7) V dôsledku toho by sa malo zmeniť rozhodnutie spoločného výboru č. 2/2003 o zostavení pracovných skupín a prijatí ich mandátu, PRIJALA TOTO ROZHODNUTIE: Článok 1 Stanovisko Európskej únie v Spoločnom výbore pre poľnohospodárstvo zriadenom podľa článku 6 Dohody medzi Európskym spoločenstvom a Švajčiarskou konfederáciou o obchode s poľnohospodárskymi výrobkami sa zakladá na návrhu rozhodnutia Spoločného výboru pre poľnohospodárstvo pripojenom k tomuto rozhodnutiu. Zástupcovia Únie v Spoločnom výbore pre poľnohospodárstvo môžu odsúhlasiť drobné zmeny návrhu rozhodnutia bez toho, aby Rada musela prijať ďalšie rozhodnutie. Článok 2 Rozhodnutie Spoločného výboru pre poľnohospodárstvo sa uverejní v Úradnom vestníku Európskej únie. Článok 3 Toto rozhodnutie nadobúda účinnosť dňom jeho uverejnenia v Úradnom vestníku Európskej únie. V Bruseli Za Radu predseda [1] Ú. v. ES L 114, 30.4.2002, s. 132. [2] Spoločná pozícia prijatá Radou 21. júla 2003; rozhodnutie spoločného výboru č. 1/2003 z 21. októbra 2003 o prijatí rokovacieho poriadku (Ú. v. EÚ L 303, 21.11.2003 s. 24). [3] Spoločná pozícia prijatá Radou 21. júla 2003; rozhodnutie spoločného výboru č. 2/2003 z 21. októbra 2003 o zostavení pracovných skupín a prijatí mandátov týchto skupín (Ú. v. EÚ L 303, 21.11.2003, s. 27). [4] Ú. v. EÚ L 297, 16.11.2011, s. 3. PRÍLOHA NÁVRH ROZHODNUTIE SPOLOČNÉHO VÝBORU PRE POĽNOHOSPODÁRSTVO č. 2/2014 z … o zmene rozhodnutia Spoločného výboru pre poľnohospodárstvo č. 2/2003 SPOLOČNÝ VÝBOR PRE POĽNOHOSPODÁRSTVO, so zreteľom na Dohodu medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, a najmä na jej článok 6 ods. 7, keďže: (1) Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami (ďalej len „dohoda“) nadobudla platnosť 1. júna 2002. (2) Príloha 12 k dohode sa týka ochrany označení pôvodu a zemepisných označení poľnohospodárskych výrobkov a potravín. (3) Podľa článku 15 ods. 6 prílohy 12 k dohode pomáha pracovná skupina „CHOP/CHZO“ Spoločnému výboru pre poľnohospodárstvo (ďalej len „výbor“) na jeho žiadosť. (4) Rozhodnutím výboru č. 2/2003 sa zostavili pracovné skupiny a prijal ich mandát. (5) V nadväznosti na prijatie dohody o ochrane označení pôvodu a zemepisných označení poľnohospodárskych výrobkov a potravín z 1. decembra 2011, ktorou sa k dohode doplnila príloha 12, je vhodné zmeniť rozhodnutie výboru č. 2/2003, najmä pokiaľ ide o právny základ pracovnej skupiny „CHOP/CHZO“ v dohode a jej mandát, ROZHODOL TAKTO: Článok 1 Príloha k rozhodnutiu Spoločného výboru pre poľnohospodárstvo č. 2/2003 z 21. októbra 2003 o zostavení pracovných skupín a prijatí ich mandátu, ktorá sa týka pracovnej skupiny „CHOP a CHZO“, sa mení takto: (1) Časť „Pracovná skupina ‚CHOP a CHZO‘“ sa nahrádza takto: „Pracovná skupina „CHOP a CHZO“ Právny základ v dohode (príloha 12) Článok 15 odsek 6 prílohy 12 o ochrane označení pôvodu a zemepisných označení poľnohospodárskych výrobkov a potravín Mandát pracovnej skupiny podľa článku 15 1. Preskúmať každú otázku týkajúcu sa prílohy 12 a jej uplatňovania. 2. Pravidelne skúmať vývoj interných právnych predpisov a vykonávacích právnych predpisov zmluvných strán v oblastiach, na ktoré sa vzťahuje príloha 12. 3. Predovšetkým predkladať spoločnému výboru návrhy s cieľom úpravy a aktualizácie dodatkov k prílohe 12.“ Článok 2 Toto rozhodnutie nadobúda účinnosť ... 2013. V … Za Spoločný výbor pre poľnohospodárstvo vedúca delegácie Európskej únie || predseda a vedúci švajčiarskej delegácie || tajomník výboru Susana MARAZUELA-AZPIROZ || Jacques CHAVAZ || Ioannis VIRVILIS